Fauna en flora in die Bybel (4) - www.bybelkennis.co.za
by Mitch Kalp · Published 23/09/2010 · Updated 28/09/2014
Fauna en flora in die Bybel (4) – Jan van der Watt
Liefdesappels: ŉ Blaaragtige plant (Genesis 30:14-16).
Nardus: ŉ Klein plant met ŉ harige stam waarvan kosbare welriekende reukolie gekry word. Kom van Indië af (Hooglied 1:12; 4:14; Markus 14:3-6).
Mirre: Die gelerige gom of sap van hierdie doringagtige bos is gebruik. Die struike het hoofsaaklik in Etiopië, Arabië en Somalië gegroei en was daarom ŉ skaars invoerproduk in Palestina. Daarom het die manne uit die Ooste dit as geskenk vir Jesus gebring (Matteus 2:11). Dit is as parfuum, speserye, geursel vir olie en medisyne gebruik.
Mosterdsaadjie: Ons hoor hiervan in Matteus 13:31-32 as Jesus praat oor hoe klein die saadjie is. Hy verwys waarskynlik na ŉ swartmosterdsaad waarvan die boom gewoonlik net meer as ŉ meter hoog geword het. Die saad is vir geursel in kos gebruik en daar is ook olie van gemaak.
Onkruid/dorings: (Ongespesifiseer in die Afrikaanse Vertaling.) Dit is een van die mees vernietigende onkruide van Palestina. Die saad bevat ŉ giftige fungus wat duiseligheid, naarheid en ook die dood kan veroorsaak (Job 31:40; Matteus 13:24-30; 36-43).
by Mitch Kalp · Published 22/09/2010 · Last modified 28/09/2014
Laaste 7 Dae: 3,966
Laaste 30 Dae: 14,687
Laaste 365 Dae: 257,460